Leopold Dreher

Leopold DREHER, (pseŭdonomo: Leo Turno) hebreo, doktoro, advokato. Naskiĝis la 24-an de oktobro 1896 en Krakovo en la familio de Abraham Aron Dreher kaj Breindel Lea RabinowiczGenealogia arbo de la familio. Aktiva cionisto, multe verkis en la antikva hebrea lingvo. Esperantisto de 1911. En 1912 dum la Universala Kongreso en Krakovo li jam estis ano de la organiza komitato. En 1918 li instigis al eldono de Esperanta Voĉo kaj estis la redaktanto dum kelkaj jaroj. Ano de la ekzekutiva komitato de PED. Lia unua tradukaĵo aperis (el la germana) en 1913 en Juna Esperantisto. Poste multaj aperis en Pola Esperantisto, Esperanta Voĉo, Esperanto Triumfonta, Heroldo de Esperanto, k.a. Li verkis ankaŭ prilingvajn studartikolojn. En 1922 aperigis kompletan lernolibron por poloj, (eliris 4 eldonoj); en oktobro en Krakovo li estris la unuan Tutpolujan Esperanto-Konferencon kun ĉ. 110 partoprenanto.Andreas Künzli: "Das Jahrhundert des Esperanto" - p. 21 Je 1928 estis publikigita Supera Kurso de Esperanto, en 1931 anekdotaro Studo per Rido. Multaj kursoj. Lingva Komitatano. Kunlaboranto de Enciklopedio de EsperantoEdE, kunlaborantaro.

Li estis murdita en lviva geto en 1941Andreas Künzli: Polen: Esperanto-Propaganda in eigener Sache und im Sog der Politik, p. 51.

 Verkoj 
 Anekdotaro, 1931
Kompletny pdrecznik. (Samouczek W. 16 lekcjach) Jezyka Medzynarodowego Esperanto.  Eld. Wojciech Olszowski, Krakóv, 1926(?).
 Supera Kurso de Esperanto, 1928 (2-a eldono: 1932Skanaĵo de la 2-a eldono, 1932, en Vikimedia Komunejo, 3-a eldono: 1958)
Slownik Esperancko -Polski i Polski Esperancki. Propra eld.: Kraköw; 1931; 32 pĝ.

 Referencoj 

 Eksteraj ligiloj 
 Skribaĵoj de Leopold Dreher
 Parencoj de Leopold Dreher

Kategorio:Polaj esperantistoj
Kategorio:Hebreaj esperantistoj
Kategorio:Viktimoj de la naziismo
Kategorio:Murditaj esperantistoj